Pentru protecţia oferită, comisarul şef din cadrul Poliţiei Capitalei le-a cerut celor două prostituate suma de 100 de lei, pentru a nu avea probleme la controalele pe care colegii săi le făceau în zonă. Zona în care îşi desfăşurau activitatea cele două prostituate este centrul Capitalei, în zona cinematografului Scala, acolo unde au loc foarte multe controale. Mai mult decât atât, cum una dintre prostituate are fiul la închisoare, poliţistul s-a oferit să intervină pe lângă judecătorii din Ialomiţa, pentru a-l elibera, contra sumei de 20.000 de euro.

A apelat la avocaţi

Poliţistul a trecut şi la fapte, a încercat să îl elibereze pe băiatul prostituatei apelând la doi avocaţi care urmau să intervină pe lângă judecători, dar a fost refuzat. Ultimului avocat i-a oferit 50.000 de lei, cel puţin suma aceasta i-a cerut-o mamei celui aflat la închisoare. Prostituata l-a denunţat pe poliţist, iar acum acesta va răspunde pentru faptele sale în faţa judecătorilor de la Tribunalul Bucureşti.